經數:一七三六

經如:大方廣佛華嚴經隨疏演義□卷第十三

頁數:一○一

上      欄

風大成身根. 是故身根還受*於觸. 色唯生

火大. 火大成眼根. 是故眼根還見*於色. 味

唯生水大. 水大成舌根. 是故舌根還知*於

味. 香唯生地大. 地大成鼻根. 是故鼻根還

嗅於香. 而金七十論. 但云耳根唯從聲生

唯與空大同類. 是故能取聲. 若優樓迦仙

人. 則計遍造義. 謂五大造眼根. 而火大偏

多. 色是火家心那故. 眼根唯能見色. 餘四例

知. 皆用五大成. 各一偏多耳. 次生五作業

根者. 金七十論卽總用五大成. 謂一語具

二手三足四小便處五大便處. 此中語具. 謂

口舌等. 手足卽分皮根少分. 彼謂身根爲

皮根. 又男女大小遺等. 各有用故. 故偈云.

唯見色等塵. 是五知根事. 言執步戱除. 是五

業根事. 言心平等根者. 金七十論分別爲

體. 故論云. 分別爲心相. 卽心事亦具五

唯成. 通緣諸境故. 又論云. 大我慢心事. 三

自相爲事. 心能遍取差別境故. 有說. 以

肉團心爲體. 二十五我知者. 以思爲體.

唯識因明. 皆云數論. 執思爲我. 若金七十

云. 云何知有我. 頌曰. 聚集爲他故. 異三

德. 依故. 餘者獨離故. 五因立有我. 一

如人聚床蓆等. 必爲於人. 如是大等聚

集. 卽知有我. 二異三德者. 前二十四皆有

三德故. 三依故者. 如人依身. 身則有用故.

四食者. 如人則味. 知有別味. 人見大等

所知. 必知有能知. 五獨離故者. 離身有

我. 若唯有身. 聖人所說解脫則無有用. 故

知有我. 我有何相. 然金七十論. 將自性望

中      欄

變異. 有九不以. 有六相似. 我□似不似. 言

九不似者. 一無因. 二常. 三多人共一. 四遍

一切. 五無事. 六不沒. 七無分. 八不依他. 九

不屬他. 自性有此九德不似變異. 變異則

有因等. 我有八義. 同於自性不似變異.

但多人共一. 義不同自性. 謂人人各有我

故. 自性有六義. 似變異者. 謂一同有三

德. 二不相離. 謂三德不可分. 三皆爲我所

受用之塵. 四平等俱. 爲一切我受用. 如一

婢多主使. 五無知者. 本末同無知. 唯我知

故. 六能生. 自性能生. 大等亦能生故. 而我

知亦無此六相似故. 總云我□似不似. 謂

亦無三德. 不能生等故. 我有八不似變異

乃成八德. 無六似於變異. 但成二德. 謂一

無三德. 二是我知者. 餘之四似是自性變

異之德. 非我之德. 餘義可知. 有云. 由三德

是生死因. 由所轉變擾亂我故. 不得解

脫. 若能去. 彼二十三諦轉變無常. 生厭修

道. 自性隱[&FFFF]#不生諸諦. 我便解脫. 金七十

云. 人無縛無脫. 無輪轉生死. 以無三德

故. 無變異故. 無作者故. 若爾誰得解脫.

答. 輪轉及繫縛. 解脫唯自性. 由自性變異

故縛. 若得正遍知卽得解脫. 意明知二十

五諦爲正遍知. 明縛與脫不由於我. 言我

解脫者. 約自然脫耳. 論總結云. 此□密智.

應施設五德婆羅門. 一生好地. 二好族

姓. 三淨行. 四有能. 五離欲. 上依金七十

論. 略[&FFFF]#其計. 其間不同. 兼智論意□已具

釋. 若廣破者. 如唯識中百等論下. 疏略總破

下      欄

耳. 疏或計六句者. 卽衛世師計. 新云吠世

史迦薩多羅. 此云勝論. 吠世亦云□世. 吠

世爲正. 立六句義最爲勝故. 或是勝人所

造論故. 其能造人卽成劫之未. 人壽無量.

外道出世名□露迦. 此云□□. 晝避聲色

匿跡山藪. 夜絶親聽方行乞食. 時人以爲

似□□鳥. 故名□□仙人. 卽百論中優樓

□也. 或名□拏僕. □拏此云米臍. 僕□

爲食. 先爲夜遊. 驚他稚婦. 乃不夜乞. 遂

收□場糠[&FFFF]#之中米*臍而食. 故時號爲食

米*臍仙人. 多年修道遂獲五通. 謂證菩

提. 便欣入滅. 但嗟所悟未有傳人. 愍世有

情癡無慧目. 乃觀七德授法令傳. 一生中

國. 二父母俱是婆羅門性. 三有般涅槃性. 四

身相具足. 五聰明辯捷. 六性行柔和. 七有

大悲心. 經無量時無具七德. 後經多劫. 波

羅[&FFFF]#斯國有婆羅門. 名摩納[&FFFF]#迦. 此云儒

童. 其儒童有子名般遮尸棄. 此云五頂頂

髮五旋. 頭有五角. 其人七德雖具. 根熟稍

遲. 旣染妻奴卒難化道. 經無量歲伺其

根熟. 後經三千歲因入園遊. 與其妻室競

華相忿. □□因此乘通化之. 五頂不從

仙人具返. 又三千歲化之不得. 更三千年

兩競尤甚. 相厭旣切. 仰念空仙. 仙人應時

神力化引騰空. 迎往所住山中. 與說所悟

六句義法. 一實二德三業四大有五同異六

和合. 實者. 諸法體. 實德業所依. 名之爲實.

德業. 不依有性等故. 德者道德. 業者作用.

動作義也. 一實有九種. 一地二水三火四

經數:一七三六

經如:大方廣佛華嚴經隨疏演義□卷第十三

頁數:一○二

上      欄

風五空六時七方八我九意. 二德有二十

四. 一色二香三味四觸五數六量七別性八

合九. 離十彼性十一此性十二覺十三樂十

四苦十五欲十六嗔十七勤勇十八重性十九

液性二十潤二十一行二十二法二十三非

法二十四聲. 三業有五種. 一取二捨三屈

四申五行. 四大有唯一. 實德業三同一有故.

離實德業外. 別有一法爲體. 由此大有

有實等故. 五同異亦一. 如地望地有其

同義. 望於水等卽有異義. 地之同異是地

非水. 水等亦然. 亦離實等有別體實. 六

和句者. 謂法和合聚. 由和合句. 如鳥飛

空忽至樹枝住而不去. 由和合句故令

有住等. 上已略[&FFFF]#. 廣出體相. 及廣破斥□

如唯識及疏. 幷百論等疏. 或謂自在梵天

等生者. 此有三計. 一卽塗陸外道. 幷諸婆羅

門. 共計自在天是萬物之因故. 唯識第一

云. 有執有一大自在天. 體實遍常能生諸

法. 謂彼計此天有其四德. 一體實二遍三

常. 四能生諸法. 又計有三身. 一者法身. 體

常周遍. 量同虛空. 能生萬物. 二受用身. 在

色天之上. 三變化身. 隨形六道敎化衆生.

復計彼天有二住處. 一在雪山. 二在南海

末剌耶山. 昔摩竭國有兄弟二人事自在

天. 同往雪山心見彼天. 至山忽見一婆羅

門云. 大自在天. 是汝國釋迦牟尼佛. 何不

禮事. 兄弟報云. 我先承習但事天神. 時婆羅

門變爲天形. 面上三目. 復現四臂或現八

臂. 告兄弟曰. 汝可還國. 菩提樹東造釋迦

中      欄

降魔之像. 菩提樹後可穿一池濟渴乏者.

彼宗因此計二住處. 以爲不謬. 瑜伽第七

云. 彼作是思. 世間諸物. 必應別有作者生

者及變化者. 爲彼物父謂自在天. 或復其餘

如論廣破. 顯揚第十亦同此說. 十二門論亦

廣破之. 二. 言梵天等生者. 卽第四圍陀論

師計. 及第五安□論師. 圍陀明. 此師計那

羅延天能生四姓. 此計梵天能生萬物. 提婆

菩薩破外道小乘涅槃論云. 從那羅延天臍

中生大蓮華. 蓮華之上有梵天祖公謂梵

天爲萬物之祖. 彼梵天作一切命無命物.

從梵天口生婆羅門. 兩臂生刹帝利. 兩□

生毘舍. 兩脚生首陀. 故瑜伽第七云. 婆羅

門是最勝種類. 刹帝利等是下種類. 婆羅門

是白淨色類. 餘種是黑色類. 婆羅門種獨

得淸淨. 非餘種類. 婆羅門是梵王之子.

從大梵腹口所生. 梵所變化梵王體胤.

廣破如彼. 顯揚亦同. 故上等言等取那羅

延天. 以那羅生梵. 梵爲物祖故. 正云梵王

生. 等取那羅延. 又等梵王. 是第五計安[&FFFF]#

論師計本際也. 言本際者. 卽過去之初首

謂計世間最初. 唯有大水. 時有大安[&FFFF]#出

生. 形如□卵. 顔如金色. 後爲兩段. 上

則爲天. 下*則爲地. 中生一梵天. 能作一

切有命無命物. 是故梵天是萬物因. 以四五

兩計. 一計那羅延爲始. 一計安[&FFFF]#爲始.

□次生梵王. 梵王生萬物. 故疏云. 梵天等

生. 則等取安[&FFFF]#及羅那也. 其安[&FFFF]#計. 亦

似此方有計天地之初. 形如□子混沌未

下      欄

分. 卽從此生天地萬物. 疏或謂時方微塵

虛空宿作等. 而爲世間及涅槃本者. 此有六

計. 一時者. 卽時散外道. 執一切物皆從時

生.  是故時是常. 是一. 是萬物因. 是涅槃因.

廣百論云. 復次或有執時是眞實常. 以見

種植等衆緣和合. 有時生果. 有時不生.

時有作用或舒或卷. 令彼條等隨其榮悴.

此所說因. 其有離合. 由是決定知實有

時. 廣破如彼. 百論亦云. 如是時雖微細不

可見. 以節氣華實等故知有時. 此則明

其見果知因. 次言方者. 卽第七方論師. 計

從方生人. 人生天地. 滅後還入於方. 故

方是常. 是一. 是萬物因. 是涅槃因. 故百論

云. 外曰. 實有方常相有. 故曰合處是方相

等. 言微塵者. 卽第八路迦耶論師. 計色心

等法皆極微所作. 路迦耶此云順世外道.

計一切色心等法. 皆用四大極微爲因. 然

四大中最精靈者. 能有緣慮卽爲心法. 如

色雖皆是大. 而證發光. 餘則不爾. 故四大

中有能緣慮. 其必無夫. 故唯識云. 有外

道. 執地水火風. 極微實常. 能生[&FFFF]#色. 不

越因量. 雖是無常而體實有. 釋曰. 謂從四

大生. 後還歸四大. 言[&FFFF]#色者卽是子微.

不越因量者. 因者父母. 微最初極微名爲父

母. 聚生諸色故. 所生者名曰子微. 子微雖

是無常. 不越父母故是實有. 亦廣如彼破.

但是隨情虛妄計度. 顯揚第九云. 又計極微

是常住者. 以依世間靜慮起如是見. 由

不實知緣起法故計有爲先有果集起.

經數:一七三六

經如:大方廣佛華嚴經隨疏演義□卷第十四

頁數:一○三

上      欄

離散爲光. 有果壞滅. 由此因緣. 彼謂從衆

微性[&FFFF]#物果生. 漸析[&FFFF]#物乃至極微. 是故

[&FFFF]#物無常. 極微常住. 瑜伽同此. 言虛空者.

卽第九因力論師. 謂彼虛空爲萬物因. 別

有一法是實是常. 是一. 是一切萬物因. 從

空生風. 從風生火. 火生煖. 暖生水. 水三

凍凍堅作地. 地生五穀. 五穀生命. 命歿

還歸空. 是故虛空能爲一切萬物因是涅

槃因. 百論亦云. 外曰. 定有虛空. 法亦常亦

遍亦無分. 一切處一切時信有故等. 廣如彼

破. 言宿作者. 卽第十宿作論師. 計一切衆

生受苦樂報. 皆隨往日本業因緣. 是故若有

持戒精進. 受身心苦能壞本業. 本業旣盡.

衆苦亦滅. 衆苦盡滅. 卽得涅槃果. 是故宿

作爲一切因. 瑜伽論云. 何因緣故. 彼之外

道作如是見. 立如是論. 答彼見世間雖

具正方便而招於苦. 雖具邪方便而招

於樂. 彼如是思. 若由現法士夫作用. 爲彼

因者彼應顚倒. 由彼所見非顚倒故. 是

彼諸法皆以宿作爲因. 由此理故. 起如

是見. 立如是論. 涅槃三十五. 廣破此見. 而

疏云. 等者. 等取第十一無因論師. 計一切

萬物無因無緣. 自然而生自然而滅. 故此

自然是常. 是萬物因. 是涅槃因. 此計一切無

染淨因. 如棘刺自纖. 烏色非染. 鶴色自白.

大乘法師云. 別有一法是實是常. 號曰自

然能生萬物. 與下此方計有同義. 瑜伽第

七云. 何因緣故. 彼諸外道. 起如是見立如

是法. 答謂見世間無有因緣. 或時□爾

中      欄

大風卒起. 或時一日寂然止息. 或時忽爾暴

沙□漫於一時間. 頓卽空竭. 或時[&FFFF]#爾果

木敷榮或一時間. 颯然衰悴. 由如是故. 起

無因見立無因論. 顯揚亦同此. 則無因爲

自然. 非別有物. 若廣分別上諸異計. 如瑜

伽六七. 顯揚九十. 婆沙十一二. 及金七十. 廣

百論等◎

大方廣佛華嚴經隨疏演義□卷第十三

大方廣佛華嚴經隨疏演義□卷

第十四

唐淸□山大華嚴寺沙門澄觀述

◎疏. 統收所計不出四見下. 第二統收

十一爲四計. 卽百論意. 於中二. 先正明計.

後若計一下. 對因果明. 皆廣如百論. 疏. 雖

多不同下. 第三結歸二因. 卽收上十一宗

計. 乃至九十五種. 皆不出二因. 無而忽有.

是曰無因. 所計處謬. 是曰邪因. 如乳生

酪. 乳曰正因. 令乳生席. 卽曰邪因. 從無

明行而生此身. 是曰正因. 從冥性等生. 皆

曰邪因. 一切諸法緣會而生. 緣離則滅. 未

有一法不從因生. 情非情境□從因緣. 而

言無因. 乃成大過. 謂不應生物則合常生.

石女則應生兒. 龜毛亦應生物. 不修萬

行應得涅槃. 則世出世法. 一時俱壞. 故無

因過. 過[&FFFF]#大焉. 配屬可見. 離佛法外. 非

唯九十五種. 設千般異說. 皆不山於邪因無

下      欄

因故. 說一正因緣. 無計不破. 疏此方儒道

下. 第二[&FFFF]#此方. 疏文分二. 初指同二因. 後

如莊老下. 略出諸計. 然此方儒道玄妙不

越三玄. 周易爲眞玄. 老子爲虛玄. 莊子爲

談玄. 今疏有二. 先合引莊老. 後別引周

易. 前中亦二. 先引文. 後斷義. 今初. 正引老

子. 及引莊子. 故云皆計自然. 此句標也.

故莊子云. 不知所以然而然故曰自然. 謂

人法地下. 卽老子道經. 有物混成章. 此先有

言云. 有物混成先天地生. 寂兮寥兮. 獨立

而不改. 周行而不殆. 可以爲天地母. 吾不

知其名. 字之曰道. 强爲之名曰大. 大曰

逝. 逝曰遠. 遠曰返. 故道大天大地大王亦

大. 注云. 因所大而明之. 得一者天地王

也. 天大能覆. 能大地載. 王大能法地則天

行道. 故云亦大. 又云. 域中有四大. 王居

其一焉. 注云. 正者人靈之主. 萬物繫其興

亡. 將欲申其鑒戒. 故云而王居一. 欲警

王令有所五法也. 次文云. 人法地. 地法天.

天法道. 道法自然. 注云. 人謂王爲王者.

先當法地安靜. 旣爾又當法天運用生成.

旣生成已. 又當法道淸淨. 無爲令物自化.

人君能爾者. 卽合道法自然之性也. 又上

釋道大云. 以通生表其德字之曰道. 以

包含目其體. 强名曰大. 此文相□故委引

之意在道法自然耳. 德經又云. 道生一. 一

生二. 二生三. 三生萬物. 前則逆推. 此則

順辯. 注云. 一者沖氣也. 言道動出沖和妙

氣. 於生物之理未足又生陽氣. 陽氣不

經數:一七三六

經如:大方廣佛華嚴經隨疏演義□卷第十四

頁數:一○四

上      欄

能獨生. 又生陰氣. 積沖氣之一. 故云一生

二積陽氣之二. 故云二生三. 陰陽合孕. 沖

氣調和. 然後萬物阜成. 故云三生萬物. 次下

又云. 萬物負陰而抱陽. 沖氣以爲和. 上來

皆明萬物自然生也. 卽老子言. 若引莊

子者. 莊子太宗師篇云. 夫道有情有信. 無

爲無形. 注云. 有無情之情. 故無爲也. 有常

無之信. 故無形也. 又云. 可傳而不可受. 注

云. 古今傳而宅之. [&FFFF]#能受而有之也. 又云.

可得而不可見. 注云. 咸得自容. 而[&FFFF]#見

其狀也. 又云. 自本自根. 未有天地自古

以固存. 注云. 明無不待有而無也. 又云. 神

鬼神帝. 生天生地. 注云. 夫無也豈能生神

哉. 不神鬼帝而鬼帝自神. 斯乃不神之神

也. 不生天地. 而天地自生. 斯乃不生之生

也. 故夫神之果不足以神. 而不神則神矣.

功何足有. 事何足恃哉. 又云. 在太極之先.

而不爲高. 在六合之下而不爲深. 先天

地生而不爲久. 長於上古而不爲老. 注

云. 言道之無所不在也. 故在高爲無高.

在深爲無深. 在久爲無久. 在老爲無老.

無所不在. 而所在皆無也. 又云. □韋氏得

之. 以□天地. 伏?得之. 以襲氣母. 維斗

得之. 終古不□. 日月得之. 終古不息. 堪□

得之. 以襲崑崙. 馮夷得之. 以遊大川. 肩吾

得之. 以處大山. 黃帝得之. 以登雲天等.

注云. 道無能也. 此言得之於道. 乃所以明

其自得耳. 又云. 知天之所爲. 知人之所爲

者至矣. 注云. 知天人之所爲者. 皆自然也.

中      欄

則內放其身. 而外冥於物. 與衆玄同任之.

而無不至也. 意云. 但有知有爲. 皆不爲而

爲. 故自然也. 疏若以自然爲因等者. 斷義

也. 通其兩勢. 初卽老子意. 由道生一. 道是

自然. 故以道爲其因. 是邪因也. 疏. 若謂

萬物自然而生下. 出莊子意. 則萬物自然無

使之然. 故云自然. 卽無因也. *疏. 如烏之

黑等者. 卽莊子文亦涅槃經意. 疏. 周易云下

二引周易等者. 文中亦二. 先引文. 後斷義.

今初. 卽繫辭也. 繫者繫屬也. 亦網系也. 此

上應加是故二字. 注云. 夫有必始於無. 故

太極生兩儀也. 太極者無稱之稱 . 不可得

而名. 取其有之所極. 肉之太極者也. 孔云.

太極天地未分之前混而爲一. 卽是太初太

一也. 老子云. 道生一. 卽此太極之謂. 混元

旣分. 卽有天地. 故云太極生兩儀. 卽老子

一生二也. 不言天地者. 指其物體. 下與四

象相對. 故云兩儀. 謂兩體容儀也. 釋曰. 若

準列子. 有太易太初太始太素. 太易者. 未

見氣也. 太初者. 氣之始也. 太始者. 形之始

也. 太素者. 質之始也. 彼注云. 質性也. 又釋

太易指周易太極. 此則太初非太易便成.

太極在初. 若準易鉤命訣說有五運. 前四

同列子. 第五名太極. 則太極非初. 釋與列

子大同. 運則運數. 易謂改易. 元氣始散. 謂

之太初. 氣形之端. 謂之太始. 形變有質. 謂

之太素. 質形已具. 謂之太極. 雖小異同. 皆

是元氣生天地耳. 疏. 兩儀生四象等者. 孔

云. 謂木金水火[&FFFF]#天地而有. 故云兩儀生

下      欄

四象. 土則分王四時. 又地之別故唯四象. 四

象生八卦者. 謂震木離火兌金坎水. 各主一

時. 又巽同震木. 乾同兌金. 加之以坤艮之

土爲八卦也. 八卦定吉凶者. 八卦旣立. 爻

象而相推. 有吉凶故吉凶生. 大業者. 萬

事各有吉凶廣大悉備故. 能生天下大事

業也. 疏. 太極爲因等者. 二斷義也. 謂若用

太極爲因. 故是計無爲有. 亦是邪因. *疏.

若謂一陰下. 通顯邪因無因. 易云. 一陰一陽

之謂道. 陰陽不測之謂神. 一陰一陽謂之

道者. 注云. 道者何無之稱也. 無不通無不

由也. 肉之曰道. 寂然無體不可爲象. 必

有之用極而無之功顯. 故至乎神無方而易.

無體而道可見矣. 故窮變以盡神. 因神以

明道. 陰陽雖殊無一以待之. 在陰爲無

陰. 陰以之生. 在陽爲無陽. 陽以之成. 故

曰一陰一陽之謂道. 孔疏云. 孔疏非孔子.

乃孔穎達也. 一謂無也. 無陰無陽乃謂之道.

一得爲無者. 無是虛無. 虛無是太極. 不

可分別. 唯一而已. 故以一爲無也. 若有境

則有彼此相形. 有二有三不得爲一. 故

在 陰之時. 而不見爲陰之功. 在陽之時. 而

不見爲陽之力. 自然而有陰陽. 自然無所

營爲. 此則道之謂也. 故言之謂道. 以數言

之. 謂之一. 以體言之. 謂之無. 以物得開

通. 謂之道. 以微妙不測. 謂之神. 以應機

變化. 謂之易. 總而言之. 皆虛無之謂也. 聖

人以人事名之. 隨其義理以立稱號. 釋

曰. 若以陰陽變易能生萬物. 卽是邪因. 而

經數:一七三六

經如:大方廣佛華嚴經隨疏演義□卷第十四

頁數:一○五

上      欄

注及疏. 皆云一者無也. 故是無因. 故云若計

一爲虛無. 自然則亦無因也. 以虛無亦通

邪因. 故致亦言. 疏. 然無因邪因下. 第三雙

就結過. 言生應常生者. 人自然生應常

生. 人不待父母等. 衆生菩提亦自然生. 則

一切果報不由修得此. 正無因之過. 若以

虛無爲因. 亦邪因過. 隨計各異. 略不言

之. 上來廣破異計竟. 疏. 以不知三界由乎

我心下. 第三擧正折邪. 於中三. 初總明迷

倒因緣. 次肉出深旨. 後揀濫顯邪. 初中三

界由乎我心. 卽唯大乘下十地有文. 唯識等

論皆引成立. 謂心法刹那. 自類相續. 無始時

界展轉流來. 不斷不常. 憑緣憑對. 非氣非

[&FFFF]#. 唯識唯心. 豈同儒道氣變爲神. 神由氣

就. 氣非緣就. 出於自然. 自然而成其性自

化. 非由修習耶. 豈肉心外別有冥性微塵

等耶. 肉梵天等爲能生耶. 疏. 從癡有愛流

轉無極者. 卽淨名經. 義通大小. 大乘有二

義. 一無明發業愛能潤業. 二過去無明現在

愛取. 小乘則唯有後義. 雖由三毒. 此二勝

故. 涅槃亦說生死本際凡有二種. 一者無

明. 二者有愛. 此二中間. 卽有生老病死. 其

文非一. 小乘立三毒爲生死根本者. 中論

染染者品云. 經說貪欲嗔□愚癡是世間根

本. 乃至云三毒因緣起於三業. 三業因緣起

於三行. 是故有一切法. 十二因緣品云. 衆生

癡所覆. 爲後造三行. 以有此行故. 識受

六道身. 皆是三毒爲根本義. 然外道雖立

三德. 不知是已心之所有故. 又計從冥

中      欄

而起用故. 故爲邪見. 疏. 迷正因緣等者. 唯

愛癡愛. 卽正因緣. 若大乘說唯心爲因. 癡

愛爲緣. 小乘亦以癡愛爲因. 業等爲緣. 大

乘亦以業種爲緣故. 疏. 安知因緣性空等

者. 第二肉出深旨. 因緣有相淺義尙迷. 性空

眞理安測涯分. 性空通於初頓終敎. 妙有

卽是實敎. 若通於空有二文交徹. 具德卽

是圓敎. 疏. 言有濫同下. 三揀濫顯邪. 謂易

云. 寂然不動. 感而遂通天下之故. 禮云. 人

生而靜天之性也. 感物而動性之欲也. 老子

云. 杳兮. 冥兮. 其中有精. 其精甚眞. 莊子云.

有眞君存焉. 如是等文. 後儒皆以言詞小

同. 不觀前後. 本所建立. 致欲混和三敎.

現如今時成[&FFFF]#尊師作莊老疏. 廣引釋敎

以參彼典. 但見言有小同. 豈知義有大異.

後來淺識彌復惑焉. 疏. 同於涅槃盜牛之喩

者. 卽涅槃第三答迦葉問. 經云. 爾時迦葉菩

薩白佛. 言. 世尊. 出世之法與世間法. 有何

差別. 如佛言曰. 佛是常法不變易法. 世間

亦說梵天是常. 自在天常無有變易. 我常

性常微塵亦常. 若言如來是常法者. 如來何

故不常現耶. 若不常現有何差別. 何以故.

梵天乃至微塵世性. 亦不現故. 佛告迦葉.

譬如長者多有諸牛. 色雖種種同共一群.

付放牧人令逐水草. 但爲醍□不心乳

酪. 彼牧牛者□已自食. 長者命終. 所有諸牛

悉爲群賊之所抄掠. 賊得牛已無有婦女.

卽自□□得已而食. 爾時群賊各相謂言. 彼

大長者畜養此牛. 不期乳酪但爲醍□. 我

下      欄

等今者. 當設何方而得之耶. 夫醍□者. 名

爲世間第一上味. 我等無器. 設使得乳無

安置處. 復共相謂. 唯有皮囊. 可以盛之. 雖

有盛處不知鑽搖. 漿猶難得肉復生□.

爾時諸賊以醍□故加之以水. 以水多故.

乳酪醍□一切俱失. 凡夫亦爾. 雖有善法.

皆是如來正法之餘. 何以故. 如來世尊入涅

槃後. 竊盜如來遺餘善法若戒定慧. 如彼

諸賊劫掠群牛. 諸凡夫人雖復得是戒定智

慧. 無有方便不能解說. 以是義故. 不能

獲得常戒常定常慧解脫. 如彼群賊不知

方便喪失醍□. 如彼群賊爲醍□故加

之以水. 凡夫亦爾. 爲解脫故. 說我人衆

生壽者士夫凡天自在天微塵世性. 戒定智

慧及與解脫. 非想非非想天卽是涅槃. 實亦

不得解脫涅槃. 如彼群賊不得醍□. 是諸

凡夫有少梵行. 供養父母. 以是因緣得生

天上受少安樂. 如彼群賊加水之乳. 而是

凡夫實不知因修少梵行供養父母得生

天上. 又不能知戒定智慧歸依三實. 以不

知故說常樂我淨. 雖復說之而實不知. 是

故如來出世之後. 乃爲演說常樂我淨. 如轉

輪王出現於世. 福德力故群賊退散牛無損

命. 爾時轉輪王卽以諸牛付一牧人多巧

便者. 是人方便卽得醍□. 以醍□故一切

衆生無有患苦. 法輪聖王出現世時. 諸凡

夫人不能演說戒定慧者. 卽便退散如賊

退散. 爾時如來善說世法及出世法. 爲衆

生故令諸菩薩隨而演說. 菩薩摩訶薩旣得

經數:一七三六

經如:大方廣佛華嚴經隨疏演義□卷第十四

頁數:一○六

上      欄

醍□. 復令無量無邊衆生獲得無上甘露法

味. 所謂如來常樂我淨. 以是義故. 善男子.

如來是常不變易法. 非如世間凡夫愚人.

謂梵天等是常法也. 此常法稱. 要是如來.

非是餘法. 迦葉. 應當如是知如來身. 釋曰.

以法對喩. 文相可了. 是知儒道言同. 皆佛

法出. 疏. 肉□驢乳下. 卽智論第三文. 意謂

佛敎如牛乳. 修得解脫. 如□得酪生熟□

等. 不解修行尙不得酪. 肉外道敎猶彼

驢乳. 佛喩於牛. 外道如驢. 驢乳本非出酪

之物. 外道之敎無解脫味故□驢乳但成

屎尿. 依外道敎行. 但招苦果無所成益.

疏. 廣明異計下. 第四指廣從略. 恐繁故略.

欲知源故指所出耳. 疏. 今但說下. 第五

結功超勝. 言佛法之淺淺者. 以其十宗前

前淺於後後 後後深於前前. 前二望第十.

有八重之深. 已能總破一切外道肉第三

宗. 肉第四宗. 乃至第十展轉深妙. 然上所引

皆是外宗甚深玄妙. 今以第二□能超之. 故

云佛法之淺淺. 已勝外道之深深. 然西方外

道. 明說三世多信因果. 知厭生死欣心

涅槃. 但眞源小差. 致去道懸遠. 肉此方儒

道善止一身. 縱有終身之喪. 而無他世之

慮. 雖齊生死强一枯榮. 但以生死自天. 枯

榮任分. 天乃自然之理. 分乃[&FFFF]#之虛無. 聚散

氣爲生死. 歸無物爲至道. 方之釋氏不

合同年. 略辨釋道之殊. 以擧十條之異. 一

始無始異. 謂釋立生滅因緣. 無定初始. 儒

道有太初太始. 爲物之先. 太初爲萬物之

中      欄

先. 物自造化. 因緣爲萬法之本. 興滅由人.

二氣非氣異. 釋以心爲法本萬行憑緣.

道以氣變爲神. 無爲自化. 自化則無修無

習. 棄智絶聖. 憑緣則必假修成. 萬行會

本. 三三世無三世異. 釋以[&FFFF]#質色心靈契

相續. 隨緣起滅. 三世遷流. 儒道以聚氣爲

生散氣爲死. 死則歸夫天地. 不續不存.

旣止一身寧知三世. 四習非習*異. 釋以善

惡由業. 愚智習生故. 積劫熏修靈識玄妙. 儒

道以善惡由分愚智自天. [&FFFF]#純和則至聖

至神. [&FFFF]#渾濁則爲愚爲暗. 縱言愼習止在

一身. 豈說積功能資他世. 五[&FFFF]#緣[&FFFF]#氣異.

釋以參羅萬象□由緣生. 儒道以富貴吉

凶皆由氣命. [&FFFF]#氣者不可改易. [&FFFF]#緣者則

可增可修. 六內非內*異. 釋以天地萬物.

內識變生. 儒道以人物□飛. 皆由天地所

變. 在我則可變染令淨. 所變在天任彼

高底. 七緣非緣*異. 釋以四相遷流. 色虛變

滅. 皆由緣力非曰自然. 儒道以日化月移

趣新更故. 力皆自爾. 非由我心. 八天非

天*異. 儒道以禍福吉凶派流爲二. 一者天.

二者地. 地而所爲可閉絶. 故謀未兆而

散脆微. 天之所爲不可遁避. 故受而喜之.

忘而復之. 是以安乎天者棄於人. 絶於聖

者從乎道. 斯老氏之旨. 釋以果報因緣. 宗

源斯二. 一者苦集. 二者滅道. 滅道者. 不住

不染離斷離常. 高出空有之顚. [&FFFF]#超生死

之外. 苦集者. 因心□轉逐業高低. 往來六

趣之中. 留連三有之內. 是以厭乎苦者斷

下      欄

於集. □乎滅者修於道. 此釋氏之旨也. 二

家之理皎若掌中. 戶 則千門殊歸異貫. 較

之於一其可得乎. 九染非染*異. 老以仁

毁於道. 絶仁而道自停. 不在於爲也. 欲

害於性. 去欲而性自得. 不在於修也. 利

累於生. 屛利而生自成. 不在於益也. 禮

出於亂. 棄禮而亂自除. 不在於作也. 理

由於道. 有道而理自至. 不在於聖也. 得

在於時. 時來而位自成. 不在於爭也. 是

以不心而自得. 不爲而自成. 爲之者必敗.

心之者必失. 此老君之敎也. 釋以善爲福

道之本. 修善而受福人天. 不善爲惡道之

根. 積不善而比淪三惡. 慈爲無害之徑. 欲

爲生死之源. 絶欲而生死必除. 行慈而壽

命長遠. 是以爲善者必得. 爲不善者必失.

離欲者必超欲. 不離欲者必陷*欲. 此釋

迦之敎也. 敎方旣辯. 異乃條然. 譬彼寒

溫理難倂合. 十歸非歸*異. 釋以生死苦也.

從妄想而形. 貪愛垢也. 因無明而起. 因無

明而起. 則可剪可除. 從妄想而生. *則可

□可拔. □拔緣乎性假. 除剪由乎體妄. 知

體妄者. 息妄而證涅槃. 達性假者. 棄假

而歸寂滅. 於是控御一乘. 色航六度. 越

生死苦海. 出火宅煩籠. [&FFFF]#登般若之臺. 妙

入涅槃之苑. 湛然常樂與虛空而□存. □

爾圓明混境智而雙寂. 此乃釋敎之所歸也.

老以生與死命也. 悉是道之所爲. 聖與不

肖性也. 但是天之所與. 天與不可逃. 道爲

不可□. 知天道不可迷□者. 則能安處

經數:一七三六

經如:大方廣佛華嚴經隨疏演義□卷第十四

頁數:一○七

上      欄

生死. 而守全性情. 性情全而天不壞. 死生

處而道不虧. 道不虧則悅惡之慮消. 天不

壞則喜怒之心滅. 於是出□塵之域. 遊道

德之鄕. 理孤□於□中. 神獨凝於方外. 澹

然玄寂. 而累害不能千. □爾無爲而邪氣

不能襲. 可以長生. 可以盡年. 此老敎之

所歸也. 所歸旣異. 發軫復殊. 相去渺然千

里非遠. 此上十異. 卽冀審思愼之深衷. 多

以小乘因緣以破外宗玄妙. 肉乎眞空妙有

事理圓融. 染淨該羅一多無□. 重重交映念

念圓融哉. 無得心一時之小名. 渾三敎之

一致. 習邪見之毒種. 爲地獄之深因. 開無

明之源流. □種智之玄路. 誡之誡之. 傳授

之人善須揀擇. 疏. 三法無去來宗. 謂大衆部

等者. 先標宗. 說有現在下釋而云等者. 等

取七全一少分. 謂都八全一少分. 同有此

計. 一大衆部. 二雪山轉部. 三□胤部. 四制

多山部. 五西山住部. 六北山住部. 七法

藏部. *八飮光部. 宗輪論序制多西山北山

云. 餘義多同大衆. [&FFFF]#法藏亦然. [&FFFF]#飮光

云. 餘義多同法藏故. 上*八部類同此計.

言一少分者. 又根本化地部. 彼云. 過去未

來世無. 現在無爲是有. [&FFFF]#雪山轉云. 餘義

多同說一切有部. 亦無去來也. 北京素公

云. 以前義故. 四分律法藏部義. 及四阿含

僧祇律大衆部義. □是第三法無去來宗也.

疏. 四現通假實宗等者. 一全一少分. 一全

者. 卽說假部. 一少分卽末經部. 以根本經

部是第一宗攝故. 其成實論. 先是數論弟子.

中      欄

以所造爲能造. 後出家入佛法時經部攝.

故三藏云. 經部細實而[&FFFF]#假. 實義同故現通

假實攝. 此說假與一說. 說出世別. 此謂眞

諦中有假實. 蘊門明義是實者. 實積聚

故. 界處門明義是假者. 假積聚故. 今疏

云. 其成實論. 卽是少分末經部也. 疏. 五俗妄

眞實宗等者. 以世俗是假. 假故妄也. 出世

爲眞. 眞非是假故. 是實也. 少似中論一半

向前. 疏. 六諸法但名宗者. 則顯出世亦假

名耳. 故云. 一切我法亦如中論. 若有世間

則有出世間. 旣無世間何有出世間等. 疏.

七三性空有宗者. 卽是大乘法師所立. 應理

圓實宗. 疏. 八眞空絶相宗. 卽是大乘法師勝

義. 俱空宗. 疏. 九空有無□宗等者. 謂互融

故. 有是卽空之有. 空是卽有之空. 語空必

攝有. 言有必攝空. 故曰互融. 雙絶者. 有

卽空故有絶. 空卽有故空絶. 言不□兩存

者. 不壞相故. 有卽空而有不泯. 空卽有而

空不亡. 眞如隨緣者. 上言空有容濫但空

故. 說眞如卽空空卽眞如. 又異但凝然. 故

云隨緣. 非無不變. 具□沙德者. 唯法性宗

非唯空寂而已. 上皆實敎中義. 如前立敎

中辨. 疏. 十圓融具德宗. 廣如義分齊. 疏. 然

先十宗後後深於前前下. 第三料揀. 於中二.

先通料揀十宗. 後會通妨難. 前中有五. 一

通明淺深故後後深於前前. 然此十宗前六

全同大乘法師. 大乘則月八宗. 七名勝義

俱空. 八名應理圓實. 卽以法相爲應理圓

實. 法性爲勝義俱空. 今□七爲第八. 八爲

下      欄

第七. 如前西域中. 二宗不同. 念符法性. 又

加後二以顯甚深. 疏. 前四唯小. 五六通

大小. 下二大小乘料揀. 然五六立在小乘.

義通大乘. 故云五六通大小. *疏. 七卽法

相下三. 權實料揀. *疏. 又七卽□敎下. 四以

五敎料揀. 但擧四敎. 前六小乘. 卽當第一

小乘藏敎. 以前已有大小料揀故略不

言. *疏. 又第七亦名二諦俱有宗者下. 五二

諦料揀. 亦是隨難別釋. 唯料揀三宗. 以含

異義故重釋之. 初宗二諦俱有可知. *疏.

如掌珍頌者. 卽淸辯菩薩所造一論唯釋此

偈. 此中有兩重比量. 前半有爲法比量. 謂

立云有爲是有法. 定空無性. 是宗法因. 云

從緣生故. 同喩云. 如幻法. 幻法從緣生.

幻法空無性. 有爲從緣生. 有爲空無性. 此中

因喩前[&FFFF]#. 或□文不盡. 而言眞性者. 卽有

爲性. 亦合言有爲眞性空. 二無爲比量. 云

無爲是有法. 定無實故. 是宗法因. 云不起

故. 同喩云. 如空華. 空華無有起. 空華無有

實. 無爲無有起. 無爲亦無實. 故中論云. 若

有有爲法. 則有無爲法. 旣無有有爲. 何得

有無爲. 廣如彼論疏. 旣般若三論中一分

之義者. 以三論中四諦品前以空遣有. 四諦

品中以空立有. 故偈云. 以有空義故. 一切

法得成. 若無空義者. 一切則不成. 又標

名以中論意. 顯不滯空有. 非但明空. 又

偈云. 因緣所生法. 我說卽是空. 亦名爲

假名. 亦名中道義. 則三觀齊驅. 三諦無□.

豈獨空耶. 故有言學龍猛宗墮惡趣空.

經數:一七三六

經如:大方廣佛華嚴經隨疏演義□卷第十四

頁數:一○八

上      欄

斯言可怖. 故云一分之義. 卽三觀中一空觀

義疏. 九二諦無□宗者. 卽眞不□俗. 俗不

□眞於諦常自二. 於解常自一. 通達此無

二. 眞入第一義. 二諦□非雙. □乖未曾各.

亦其義耳. 今略. 其旨. 故指前文. 所以不會

第十宗者. 第十亦可名二諦無盡宗. 然必

融於前. 故不別立耳. 又上三宗諸師各立.

故今[&FFFF]#之. 其第十宗非彼所競. 故不言

耳. 疏. 然十宗五敎下. 第二釋通妨難. 謂有

難云. 十宗何異五敎. 而重辯耶. 故爲此

通. 然有二義. 一則通局不同. 二乃體式有

異今初. 先雙標. 後敎則下. 雙釋. 顯明二通.

影出二局. 上句言敎則一經容具多敎者.

顯明敎通也. 如一維摩則具五敎. 涅槃

般若等亦具五敎. 故而影出宗局. 維摩但

是事理無□宗. 不通三性空有等宗故. 言

宗則. 宗容具多經者. 顯明宗通. 以一事理

無□宗內該法華維摩涅槃等故. 而影出敎

局也. 如一經中具有五敎. 不相通故. 疏. 又

夫立敎必須斷證等者. 二明體式有異也. 亦

重通妨難. 難云. 若各有通局. 何以不得以

宗爲敎. 以敎爲宗. 故爲此通. 敎有斷證

階位等殊故. 但有五宗. 約所尙各別故

有十宗. 故前六所尙不同. 而成六宗而斷

證等齊. 但爲小敎. 則敎宗無違也. 疏. 第二

顯別宗下. 二釋別宗. 疏中分二. 先總明立

意. 二開章別釋. 今初又二. 先正立諸經. 各自

有宗故. 此別明斯經宗也. 如法華以一乘

爲宗. 涅槃以佛性常住等爲宗. 故云各自

中      欄

有宗. 雖互有兼通. 就其偏重故. 標爲別

宗疏. 然楞伽下解妨. 妨云. 楞伽第二云.

大慧. 一切法不生. 不應立是三. 故今通云.

斯言遣滯耳. 若一向不立宗者. 何以彼立

宗通說通. 故經云. 宗通自修行. 說通示未

悟. 昔人云. 宗通說不通. 如日被雲□. 宗

通說亦通. 如日處虛空. 旣有二通. 則非無

宗矣. 是爲無宗之宗. 立而無立. 爲宗說兼

暢. 是日處空耳. 疏. 略以二門分別下. 第二

開章別釋. 於中亦二. 先標章. 後前中下. 依

章別釋. 疏. 初品中無盡平等等者. 卽是晉經

第二. 善光海大自在天王偈. 下半云. 無取

無起亦寂滅. 爲一切歸故出世. 卽今經妙焰

海天王偈云. 佛身普遍諸大會. 充滿法界

無窮盡等. 疏. 緣起相卽入故者. 卽緣起相

由門意. 疏. 十賢首以前下. 就此一師. 疏文

有二. 先出意總立. 後謂前之二師下. 爲其

解釋. 卽釋互闕之言. 出其新立之意. 於中

又二. 先出互闕. 後故賢首意下. 彰其立由.

雖依光統師而更添之. 於中三. 初總標.

二由光統師下. 出光師意. 不安緣起法界

之由. 三賢首下. 出賢首加之所以. 於中有

二. 先總明所以. 以彼得別而闕總故. 以

法界下. 二出總別之相. 法界有四. 理實是

一. 故云別也. 緣起是總而有二義. 一本有

緣起. 如大方廣. 方廣是業用. 周遍是本有

故. 佛華嚴是因果卽成緣起. 又緣起是

義. 因果是位故. 疏. 二申今解下. 疏文有二.

先總明建立. 後今釋前義下. 開章別解. 前

下      欄

中五. 一總相標立. 二顯其包含. 三彰加所

以. 四釋通妨難. 五重顯異門. 今初意云. 略

則第十師其言則多. 旣光統別不攝總. 應

言法界緣起. 總則攝別. 不應復存因果理

實之言. 若取廣說. 又闕不思議. 故云若取

前義. 應言因果緣起. 理實法界不思議爲

宗. 若取次第. 應言法界理實緣起. 因果不

思議爲宗. 疏. 此則攝一總題下. 第二顯其

包含. 方字兩用. 向上則大方. 大方無隅卽

法界故. 向下方廣. 業用是緣起法界故. 故

云法界總該前二. 疏. 而法界等言下. 第三

彰加不思議之所以. 揀異餘經. 故兼引文

證. 疏. 淨名但下. 第四釋通妨難. 卽□跡

爲難. 謂若加不思議. 欲異餘經. 尙同淨

名. 曾何成異. 故爲此通彼得業用. 不得

德相故. 故彼經云. 有解脫名不思議. 菩薩

住是解脫. 能以須彌之高廣. 內芥子中等.

曾不說言眞如具無盡德. 佛身不分而遍

塵毛之德不可盡等. 故彼而爲一分. 故

龍樹呼此經爲大不可思議經. 則顯彼爲

小不思議. 不思議雖無大小敎中彰之有

廣狹故. 疏. 若就題中下. 第五重顯異門. 上

來所*辯. 但明題中已具經宗. 若準天台智

者釋法華經. 於一題中有體宗用. 今取例

釋故有三也. 疏. 互用皆通者. 謂不壞性相.

則理法界性義名界. 若事法界分義名界. 若

性相交徹. 相旣卽性. 分卽名性. 性卽相故.

無分卽分. 故言互通. 疏. 二顯義中曲有四

門等者. 此門有三. 初總標. 二別釋. 三總

經數:一七三六

經如:大方廣佛華嚴經隨疏演義□卷第十四

頁數:一○九

上      欄

結. 初標可知. 別釋四章卽爲四別. *疏. 第

一別開法界等者. 此一段疏文有四別. 一

標章略明. 二於中十事下. 開章別釋. 三而

此因果互爲宗趣者. 會通宗趣. 然有二意.

一者五周. 皆以因果爲其宗趣. 若以修因

爲宗. 得果爲趣. 擧果爲宗. 令修因爲趣.

二者所信因果爲宗. 令得差別因果爲趣.

擧差別爲宗. 成所信爲趣. 擧差別爲宗.

令得平等爲趣. 擧平等爲宗. 融差別

爲趣. 擧平等爲宗. 令成行趣. 擧頓成

諸行爲宗. 令信平等爲趣. 擧成行爲宗.

令證入爲趣. 擧證入爲宗. 令忘證修

行爲趣. 故言互爲. *疏. 一經始終下. 第四

結成因果. 收前五六七八四師之義. 彼皆不

出因果故. 故此因果不違法界. 以是法界

成因果故. 疏. 第二會融因果以同法界下.

疏亦有四. 一標章. 二法界門中下. 開章解

德. 三五對別明下. 會通六釋. 謂不壞因果.

及交徹故. 四上五周因果下. 結歸法界. 收

前衍裕二師. 就結歸法界中有二意. 一歸

事理法界. 謂第五因果卽前因果. 又前之四

對. 皆通因果. 因果皆有境智等故. *又第三

對中一種是理. 餘之九事皆是事攝. 故五周

因果不出此十. 二肉因果無性下. 會上歸

於理法界也. 疏. 第三法界因果分明顯示. 文

亦有四. 一總標. 二亦有十義下. 別釋. 三此

上五對下. 會宗趣. 如擧在纏法界爲宗. 令

得出纏淸淨爲趣. 餘四例知. 四又上五中

下. 結示法界因果之相. 收前光統師. 唯初

中      欄

一對. 是法界理實. 餘皆緣起因果. 疏. 第四法

界因果雙融下. 此門但二. 一先標. 二別釋.

今初. 由雙融故俱離. 由雙融故混然. 離不

□存故云無□. 能存能離故云自在. 法界

雖通事理. 今取理實. 故法界爲性. 因果爲

相. 疏. 一由離相下. 別釋中初二一對但明俱

離. 三四一對不□兩存. 然性則□壞. 但云

不泯. 相則可壞. 故言不壞. 五卽合其初二.

六卽合其四三. 皆由性相相卽故. 二對皆

不相異. 七復合其五六. 謂六是於存. 五是

於泯. 正存卽泯. 故復不異. 八卽融前因果

令同法界. 九由同法界因果互攝. 十令因

果差別之法. 一一別攝. 已知大意. 次隨難

釋. 疏. 此卽相爲宗等者. 擧相意欲令亡.

不在相故. 後對合上離相. □爲其宗. 令

亡因果者. 前離於相. 明因果之相本離. 今

亡因果. 令離取相之心. 言下九準思者. 二

中應云擧性爲宗. 令離性爲趣. 離性爲

宗. 令亡法界爲趣. 三卽離性爲宗. 不泯

性爲趣. 以性本自離不待泯故. 又離性不

泯性爲宗. 令亡法界不□法界爲趣. 四

以離相爲宗. 不壞相爲趣. 相本自離不

待壞故. 又離相不壞相爲宗. 令亡因果

不壞因果爲趣. 五離相爲宗. 不異離性

爲趣. 由性相不異故. 若異離性. 非眞離

相故. 又離相不異離性爲宗. 令雙融性

相俱泯爲趣. 六不壞相爲宗. 不異不泯

性爲趣. 若離不泯有不壞者. 是定有故.

又不壞不異不泯爲宗. 令俱存現前爲

下      欄

趣. 七雙存爲宗. 不異雙泯爲趣. 以卽泯

而存方是存故. 又雙存不異雙泯爲宗. 令

超視聽絶思議. 不□見聞言念爲趣. 然

超視聽之妙法. 則約相說. 絶思議之深義.

*則約性說. 八法界性融不可分爲宗.

令因果各攝法界爲趣. 九因果各全攝法

界爲宗. 令因果互在爲趣. 十二位差別皆

攝法界爲宗. 一一行位無盡爲趣. 疏. 上之

四門下. 第三總結. 於中有四. 初以體用

收之. 體卽前性. 用卽前相. 二又初卽因果

下. 以宗中十一字收之. 三旣以第四融前.

則四門一揆者. 總融四門. 四故卽照下. 會

歸心觀. 在法爲離. 在心爲遮. 在法不壞.

在心爲照. 遮卽初之二門. 照卽三照二門.

然初遮是卽照之遮. 次照是卽遮之照. 五卽

雙遮. 六卽雙照. 七卽正雙遮. 而正雙照. 八

卽四門一揆. 圓明一觀. 九十隨一句中. 具

攝前四. 亦同一觀. 又十門齊鑒曰照. 無

心於十曰遮. 雙照照前照遮. 雙遮遮前遮

照. 言亡慮絶. 了了分明. 故上十門圓明一觀.

方契十門之旨. 合上四門之宗. 希領文繫

之表也◎

大方廣佛華嚴經隨疏演義□卷第十四

經數:一七三六

經如:大方廣佛華嚴經隨疏演義□卷第十五

頁數:一一○

上      欄

大方廣佛華嚴經隨疏演義□卷

第十五

唐淸□山大華嚴寺沙門澄觀述

◎疏. 第七部類品會下. 此章有二. 先辯來

意. 後於中四下. 開章解釋. 摩訶衍藏是

文殊等者. 卽結集法藏經說. 有三阿難. 一

阿難. 此云慶喜. 持聲聞藏. 二阿難跋陀. 此

云喜賢. 持獨覺藏. 三阿難伽羅. 此云喜海.

持菩薩藏. 但是一人隨德名別. 由此阿難

多聞. 聞持其聞. 積集三慧. 齊備文義. □持

於三藏敎總持自在. 於鐵圍山間者. 纂靈

記說. 然此記本是藏和尙製. 後經修飾. 其間

經論所無. 皆問曰照三藏. 乃西域相傳耳.

而纂靈記及刊定記. 皆言智度論說. 未見

其文. 金剛仙論亦同此說. 云佛記鐵圍山外

二界中間. 召集阿羅漢八十億那由他. 菩薩

無量無邊□河沙等結集. 疏. 龍樹菩薩往

龍宮. 見此大不思議經. 有其三本等者. 纂靈

記引眞諦三藏西域記說. 龍樹別傳亦說入

龍宮見經之緣. 廣如別說. 然龍樹案七卷

楞伽經. 如來記云. 大慧. 汝應知善逝涅槃後.

未來世當有持於我法者. 南天竺國中大

名德比丘. 厥號爲龍樹. 能破有無宗. 世間

中顯我無上大乘法. 得初歡喜地. 往生安

樂國. 唐三藏西域記. 亦廣說其行[&FFFF]#. *疏. 遮

拘槃國有其具本者. 案隋開皇三寶錄. 其

于□東南二千餘里. 有遮拘*槃國. 彼國王

中      欄

歷葉相傳. 敬重大 乘. 諸國名僧入其境者.

□皆試練. 若小乘學者卽遣而不留. 摩訶衍

人請留供養. 王宮內有華嚴摩訶般若大雲

等經. 凡一十一部□十萬偈. 王躬受持親

執戶□. 香華供養種種莊嚴. 懸諸綵□. 間

以時果. 誘諸王子使入神拜令其□向. 又

此國東南可二十里有山. 其內置華嚴大

集. 方等寶積. 楞伽方廣. 舍利弗陀羅尼. 華聚

陀羅尼. 都薩羅藏. 摩訶般若. 大雲等經. 凡一

十一部皆十萬偈. 國法相承傳寶守護. 初

東晉有沙門支法領. 志樂大乘. 捐軀心法.

□糧抗策. 以至遮拘*槃國. 竭誠請禱. 遂

得華嚴前分三萬六千旣. 齎來至此. 卽東晉

朝所譯是也. 然而龍樹具本以從上昇. 法領

半珠遂行東土. 聖凡證異. 華梵音隔. 修途阻

絶. 妙旨淪□. 落簡遺編. 僅傳兼半. 又案今

于□所進. 蓋逾四萬偈. 其晉經第一會所

說. 華藏世界文多闕略. 取悟無由. 至八十

卷爛然可見. 雖十萬之偈未全. 已四萬

之文多具. 卽上略本也. 疏. 卽海雲所持者.

是善財第三善友. 如六十二經. 疏. 不思議法

品者. 敎起因緣法爾因中已引. 疏. 色與非

色言與非言等者. 色與非色對聲名等.

謂爲體中. 以聲爲體. 卽色蘊攝. 名等爲

體. 卽非色蘊故. 今□不可定之. 言非言

等. 兼對諸法顯義體. 聲名句文□屬於言.

諸法顯義功卽非言等. 今異界類別故不可

定之. 疏. 七十三名圓滿因輪者. 晉經. 但

名圓滿修多羅. 此是大願精進力夜神[&FFFF]#昔

下      欄

爲善伏太子救於獄囚. 半月行施就戮時

臨. 如來入會爲說此經. 第二品會差別中

二. 初總明. 後今經九會下. 別辯. 於中先明

會別. 後今有三十九品. 下彰品不同. 今初

言九會者. 下隨文釋. 中具列. 今當略示. 謂

初三會各有六品. 四有四品. 五有三品. 六

有一品. 七有十一品. 八與九各唯一品. 故

三十九. 言九會者. 第一菩提場會(從第一經至第十一)

第二普光法堂會(從第十二至第十五)第三□利天宮會

(從第十六至第十八)第四夜摩天宮會(從第十九至二十一)第五兜

率天宮會*(從第二十二至三十三)第六他化自在天會

*(從第三十四至三十九)第七重會普光法堂會(從第四十至五十二)

第八三會普光明堂(從第五十三至五十九)第九逝多

九林會(從第六十盡第八十)其九會名至下疏辯. 疏.

言三十九品者. 以會會之. 中各有序正等

故. 次第云何. 第一會有六品者. 一世主妙

嚴品. 二現相品. 三普賢三昧品. 四世界成就

品. 五華藏世界品. 六毘盧遮那品. 第二會六

品者. 第七名號品. 八四諦品. 九光明覺品.

十菩薩問明品. 十一淨行品. 十二賢首品. 第

三會六品者. 第十三昇須彌山頂品. 十四須

彌頂上偈[&FFFF]#品. 十五十住品. 十六梵行品. 十

七初發心功德品. 十八明法品. 第四會四品

者. 第十九昇夜摩天宮品. 二十夜摩宮中偈

[&FFFF]#品. 二十一十行品. 二十二十無盡藏品. 第

五會三品者. 第二十三昇兜率天宮品. 二十

四兜率宮中偈[&FFFF]#品. 二十五十□向品. 第六

會一品者. 卽第二十六十地品. 第七會十一

品者. 第二十七十定品. 二十八十通品. 二十